Nemzeti gyásznapot rendelnek el Romániában
Romániában nemzeti gyásznapot tartanak szerdán a vasárnapi montenegrói autóbusz-baleset áldozatai emlékére.
A román külügyminisztériumban alakult válságstáb hétfõ délutáni ülése után Victor Ponta miniszterelnök bejelentette, kedden nem hivatalos ülésre ül össze a kabinet, és "ha valamennyi törvényi feltétel adott", "azt fogják javasolni", hogy szerdán legyen nemzeti gyásznap a baleset áldozatai emlékére. A miniszterelnök hozzátette, a tragédia kapcsán kinyilvánított gyásznap megerõsítheti a szolidaritás érzését a román társadalomban.
Victor Ponta köszönetét fejezte ki a montenegrói hatóságoknak, és a montenegrói embereknek a példás szolidaritásért. A román hírtévék korábbi tájékoztatása szerint Montenegróban sokan jelentkeztek véradásra, hogy segítsék sérültek kórházi ellátását.
A miniszterelnök tájékoztatása szerint a grlói balesetben a román turistabusz 18 utasa vesztette életét, hét súlyos sérültet a podgoricai kórház intenzív osztályán kezelnek, további 22 sérültet kedden repülõgépekkel Bukarestbe visznek. A sebesültek szállítására két katonai repülõgépet készítenek fel Bukarestben. Egy harmadik repülõgép - amellyel Raed Arafat mentõorvos, a román Egészségügyi Minisztérium helyettes államtitkára utazott hétfõn reggel Podgoricába -, az áldozatok holttesteit hozza Bukarestbe.
A miniszterelnök a halottak azonosításával kapcsolatos nehézségekrõl is beszámolt. Mint elmondta, többségnek az iratai az összeroncsolódott autóbuszban maradtak. A hozzátartozók megértését kérte amiatt, hogy a román hatóságok csak akkor közölhetnek személyekre vonatkozó információkat, ha teljes bizonyossággal meggyõzõdtek valóságtartalmukról.
Hétfõn délután Podgoricába érkezett Titus Corlatean román külügyminiszter, akit Filip Vujanovic montenegrói köztársasági elnök is fogadott hivatalában. A román külügyi tárca közlése szerint a miniszter hétfõn este Raed Arafat helyettes államtitkárral együtt meglátogatja a baleset kórházban ápolt sérültjeit.
Románia